Broj: 05-23-3319 /24
Travnik, 24.04.2024.godine

Na osnovu člana 24. Zakona o cestovnom prijevozu Federacije Bosne i Hercegovine („Službene novine Federacije BiH“, broj: 28/06, 2/10, 57/20 i 44/22), članova 4. i 13. Pravilnika o načinu, kriterijima i postupku usklađivanja, ovjeri i registraciji redova vožnje, te sadržaju i načinu vođenja registra („Službene novine Federacije BiH“, broj 79/13, 91/14, 98/14 i 84/15),člana 3, tarifni broj 26. Zakona o kantonalnim administrativnim taksama („Službene novine SBK/KSB“ broj: 11/03 i 1/04), te člana 70. Zakona o organizaciji organa uprave u Federaciji BiH („Službene novine Federacije BiH“**,** broj 35/05), ministar Ministarstva privrede Srednjobosanskog kantona/Kantona Središnja Bosna donosi

**R J E Š E NJ E**

**o pokretanju postupka usklađivanja i registracije redova vožnje na kantonalnim autobusnim linijama na području Srednjobosanskog kantona za period 2024 - 2027. godine**

**I**

Pokreće se postupak usklađivanja i registracije redova vožnje za linijski prijevoz putnika na kantonalnim autobusnim linijama na području Srednjobosanskog kantona za period 2024 -2027. godine.

**II**

Postupak usklađivanja iz stava I ovog rješenja obavit će Komisija za usklađivanje redova vožnje koja će se imenovati posebnim rješenjem u kojem će se navesti datum početka i završetka rada Komisije i rok za dostavu izvještaja nadležnom organu .

**III**

 Visina naknade za troškove provođenja postupka usklađivanja redova vožnje za svaki predloženi polazak, odnosno za svaki predloženi povratak iznosi:

- za stari red vožnje i za stari red vožnje sa statusnom promjenom: 50, 00 KM

- za stari red vožnje sa promjenom: 200, 00 KM

- za novi red vožnje: 500, 00 KM

Visina naknade za troškove rješavanja prigovora u postupku usklađivanja prijedloga redova vožnje iznosi 200,00 KM po polasku odnosno povratku koji se osporava.

 Provođenja postupka registracije usklađenih redova vožnje za svaki usklađeni red vožnje obavlja se uz naknadu:

- na podnesak zahtjeva za ovjeru i registraciju reda vožnje prijevoznika po svakoj liniji plaća se taksa od 20,00 KM,

- za ovjeru i registraciju reda vožnje plaća se taksa od 40,00 KM, po redu vožnje.

Sredstva se uplaćuju na žiro račun budžeta Vlade Srednjobosanskog kantona;

* Broj računa:134-113-0360000194
* vrsta prihoda 722 121,
* poziv na broj:0161000000,
* budžetska organizacija 1501001,

sa naznakom „za usklađivanje redova vožnje na kantonalnim autobusnim linijama“, odnosno „za rješavanje prigovora u postupku usklađivanja prijedloga redova vožnje na kantonalnim autobusnim linijama“.

**IV**

Javni oglas o pokretanju postupka prikupljanja zahtjeva sa propisanom dokumentacijom, sa vjerodostojnim dokazima o ispunjavanju propisanih uslova za usklađivanje redova vožnje na kantonalnim autobusnim linijama za period 2024.-2027. godine, biti će naknadno objavljen, kao posebni akt, u „Službenim novinama SBK/KSB“, u dnevnom listu „Oslobođenje“, na web stranici Vlade SBK/KSB:[http://www.sbk-ksb.gov.ba](http://www.sbk-ksb.gov.ba/) i na oglasnoj ploči Ministarstva privrede.

**V**

Rješenje stupa na snagu danom donošenja .

**Obrazloženje**

Članom 4. stav 2. Pravilnika o načinu, kriterijima i postupku usklađivanja, ovjeri i registraciji redova vožnje, te sadržaju i načinu vođenja registra („Službene novine Federacije BiH“, broj 79/13, 91/14, 98/14 i 84/15) predviđeno je da se rješenjem utvrđuje predmet usklađivanja i registracije, komisija za provođenje postupka, datum početka i završetka rada Komisije i rok za dostavu izvještaja nadležnom organu i drugi elementi i uslovi.

Na osnovu naprijed navedenog riješeno je kao u dispozitivu ovog Rješenja.

Dostavljeno:

1x „Službenim novinama SBK/KSB“

1x web stranici Vlade SBK/KSB:http://www.sbk-ksb.gov.ba

1x oglasnoj ploči Ministarstva privrede

1x a/a

 MINISTAR

 \_\_\_\_\_\_\_\_\_\_\_\_\_\_\_\_\_\_\_
 dr.sci. Sedžad Milanović